tomron87/hebrew-wikipedia-sentences-corpus huggingface dataset:
בין השנים 1924–1954 נעשה בארצות הברית שימוש בשלטים בהם המילה "Stop" כתובה בצבע שחור על רקע צהוב.
החל משנת 1954 הוחלט על שימוש בכיתוב לבן על רקע אדום.
בשנת 1966 הוסדרה צורת השלט בחקיקה בארצות הברית ובשנת 1968 הוסדרה צורת השלט על ידי מועצת וינה לשלטי רחוב ותמרורים במסגרת פעולת הנציבות הכלכלית של ארגון האומות המאוחדות לאירופה להסדרת התנועה באירופה.
המועצה קבעה כי ברחבי אירופה תיכתב על השלט המילה "Stop" באנגלית או בשפת הלאום של המדינה, וצורתו של השלט תהא בהתאם לצורתו בארצות הברית.
צורת השלט נפוצה בכל רחבי העולם, כאשר ישנם מספר הבדלים, כך לדוגמה בישראל נעשה שימוש בצורת יד לסמל עצירה, ולא נכתבת המילה "עצור" בשפה האנגלית או בשפת המדינה, וזאת על מנת למנוע צורך בכיתוב תלת לשוני (אנגלית, עברית וערבית).
בחלק מארצות אמריקה הלטינית (קולומביה, קובה, צ'ילה, אקוודור, אורוגוואי, ונצואלה, בוליביה, ברזיל, ארגנטינה ופוארטו ריקו) נכתבת המילה "PARE" ("עצור" בפורטוגזית וספרדית) ואילו במקסיקו וארצות מרכז אמריקה נכתבת המילה "ALTO" ("עצור" בספרדית) במקום "PARE".
בקוויבק שבקנדה נעשה שימוש לרוב במילה "ARRÊT" ("עצור" בצרפתית) אף שגם הצורה "STOP" מצויה שכן גם המילה האנגלית מקובלת בשפה הצרפתית.
בארצות ערב מקובל השימוש בכיתוב: "قف", בסין: "停", במלזיה: "BERHENTI", במונגוליה: "ЗОГС" ובטורקיה: "DUR".
ביפן נעשה שימוש בתמרור בצורה שונה - משולש אדום הפוך מסמל תמרור עצור.
ובזימבבווה תמרור ובו צלב שחור על רקע לבן.
תן קו הוא משחק עט ונייר המיועד לשתי קבוצות.
מטרת המשחק היא לנחש מילה, ביטוי או פסוק באמצעות ציורים.
המשחק עובד למשחק לוח, למשחק מחשב ולשעשועון טלוויזיה.
בארצות הברית, שווק משחק לוח תחת המותג "Pictionary" על ידי חברת הסברו, אשר גם הפך לשעשועון טלוויזיה בשם זה.
בישראל הוא שווק תחת המותג "ביד הדמיון" על ידי קודקוד, וכשעשועון טלוויזיה היו לו שני גלגולים: אחד - תחת השם "תן קו" בהנחיית דודו טופז, והשני - תחת השם "תופסים קו", אשר שודר בטלוויזיה החינוכית בהנחיית שירה אלון.
כל קבוצה בתורה שולחת נציג, המקבל מילה, ביטוי או פסוק (לרוב, אמרת כנף מוכרת).
על הנציג לצייר את שקיבל על נייר ולגרום לקבוצתו לנחש מהו אותו ביטוי, מבלי להשתמש בדיבור, כתיבה (של מילים או אותיות) או שפת גוף (פנטומימה, במיוחד).
המשחק משוחק על זמן, וישנן מספר גרסאות לקביעת הקבוצה המנצחת.
לפי אחת הגרסאות, בכל סיבוב נמדד הזמן מהרגע שהנציג מתחיל לצייר ועד שהקבוצה מצליחה לנחש נכונה את הביטוי.
הקבוצה שהזמן המצטבר שלה הוא הקצר ביותר היא המנצחת.
לפי גרסה אחרת, לכל סיבוב מוקצב זמן מראש, על פי רוב דקה, ואם הקבוצה מצליחה לנחש נכונה את הביטוי במסגרת הזמן המוקצב, היא מקבלת נקודה.
הקבוצה שצוברת את מספר הנקודות הרב ביותר היא המנצחת.
תן לבן-פס (שם מדעי: Lupulella adusta) הוא מין של תן החי באפריקה שמדרום לסהרה והוא קרוב לתן שחור-הגב החי כמותו באותם אזורים.
הוא חי בעיקר בערבות מיוערות ואזורי שיחים.
תן זה גדול בממוצע מהתן שחור-הגב ואורכו 69–81 ס"מ כשמשקלו מגיע ל-6–14 ק"ג.
הוא בעל גב וצידי גוף בהירים.
שאר הגוף כולל הרגליים צהבהבים-אפורים עם פס בהיר מאזור הירכיים עד לקצה הנמוך של הכתפיים.
הזנב שחור וגדול וקצהו לבן.
הראש גדול אך האוזניים קטנות, הלסת עגולה מעט והאף והפה שחורים.
התנים הללו נוטים להיות פחות טורפים משאר הכלבים וניזונים בעיקר מחיות מתות בעיקר וגם מפירות שיכולים להוות 30% מתזונתם.
הם מסתובבים בלהקות של עד 12 פרטים בחיפוש אחרי מזון ובעונה היבשה, בה הם נוטים לצוד יותר מברטובה, יאכלו יצורים קטנים כמו חרקים וחסרי חוליות אחרים, זוחלים קטנים ויונקים עד לגודל של פדט ויצודו טרף עד גודל אנטילופה צעירה כמו דלגן.
הם גם גונבים טרף מחיות אחרות כמו ברדלסים או צבועים בודדים או נבלה שהושארה בשטח.
הם די שלווים בשעת אכילתם וישנו תיעוד של ברווז שהתקרב אליהם בעודם ניזונים בלי שהם נגעו בו.
הם נפוצים בטבע במרכז ודרומה של אפריקה בערבות עשב מיוערות ובשטחי שיחים, לעיתים באקלימים ממוזגים.
הם נפוצים מצ'אד ומאורטניה בצפון עד לצפונה של דרום אפריקה בדרום ומערבה עד סנגל.
הם אינם נפוצים במדבריות או ביערות גשם.
תנים אלה מייצרים זוגות מונוגמים לכמה שנים ומטפלים בצאצאים יחדיו, עד לגיל 11 חודשים.
התנים הקטנים המבוגרים יחסית גם עוזרים לגדל את הגורים והמשפחה יכולה להכיל עד שבעה גורים יחד עם ההורים ביחד.
הנקבה ממליטה שלושה עד שישה גורים בעונת הרבייה.
תן לזמן ללכת הוא אלבומו החמישי של הזמר חיים משה שיצא בשנת 1984.
בסוף 1984, "האחים ראובני", האמרגנים והמפיקים של זוהר ארגוב באותה העת, שחררו אותו מהחוזה שנתיים לפני מועד סיומו בגלל התמכרותו של ארגוב לשימוש בסמים קשים.
בעקבות כך החל שיתוף פעולה חדש של האחים ראובני עם חיים משה.
כך הופק אלבומו החמישי של משה "תן לזמן ללכת".
רוב שירי האלבום נכתבו והולחנו בידי היוצר אביהו מדינה, יחד עם היוצרים ציון שרעבי ויורם הראל-חיימוב.
השירים הבולטים באלבום היו שיר הנושא, "תן לזמן ללכת", שדורג במקום ה-21 במצעד הפזמונים השנתי של רשת ג' לשנת תשמ"ה (1985) – שירו הראשון של משה שדורג במצעד הפזמונים העברי השנתי, "למה אל" שאיתו משה הופיע בסרט "כאסח" ו"ממה אתה בורח".
שירים נוספים שבלטו היו: "לבד יושבת", "ילדונת", שנכתב על בסיס לחן השיר חבייתכ ביסייף, (ובוצע במקביל גם על ידי הזמר ישי לוי), יחד עם שיר ארץ-ישראל שנכתב במיוחד על ידי יורם טהרלב ונורית הירש בשם "רומנסרו תל אביב" לציון 75 שנים לעיר העברית הראשונה.
בתקופה זו התחיל משה להוות אלטרנטיבה לזוהר ארגוב שהיה הזמר המוביל בז'אנר המוזיקה המזרחית באותן שנים.
ב־1997 יצא האלבום בגרסת תקליטור.
ישנו הבדל קטן בין התמונה של עטיפת התקליט לבין התמונה שמופיעה על עטיפות התקליטור והקלטת.
בעטיפה של התקליטור והקלטת מופיעה תמונה אחרת, שצולמה באותו סט תמונות.
סדר השירים בגרסת הקלטת וה-CD היה קצת שונה: 1. "ממה אתה בורח", 2. "תן לזמן ללכת", 3. "ישבנו יחד חבריה" וההמשך זהה לגרסת התקליט.
עיבודים והפקה מוזיקלית: ננסי ברנדס (מלבד: "רומנסרו תל אביב" - רוני וייס ו"למה אל" - אורי קריב).
"תן לי סימן" הוא סינגל של הזמרת הישראלית נועה קירל.
השיר יצא לאור ב-1 בדצמבר 2016, כסינגל שלא מתוך אלבום.
השיר הגיע למקום הראשון במצעד ה-TV של מדיה פורסט, והשלישי במצעד של רשת ג'.
השיר אף נכנס למצעד של גלגלצ, והגיע בשיאו למקום החמישי.
השיר הוא שיר פופ, המשלב בתוכו גם את סגנון ה-EDM, בדומה לשיר "חצי משוגע".
אתר המוזיקה הישראלי "חרסונסקי מיוזיק", סקר את השיר ואמר עליו כי: "לפי השיר הזה, יכול להיות שהיא נערת הפופ הכי חמה נכון לעכשיו, אבל היא לא תיכנס להיכל התהילה של הפופ המקומי.
אני לא נסחף, כי היוצרים שכתבו לה את השיר הם יותר יצרנים לפי דרישה מאשר יוצרים מתוך אינטגריטי, לבטח כשמדובר בנערה בת 15."
הווידאו קליפ הנלווה שיא לשיר צולם על ידי גיא סחף ובוים על ידי גל אל-עד וסתיו מרון מורג.
הקליפ צולם בשחור-לבן, והוא הראשון של קירל אשר צולם בסגנון הזה.
תחילת, ניתן לראות את קילר בבית חשוך, כשרקדנים רבים סביבה ולבסוף, את קירל מכה אותם בעזרת כוח המחשבה שלה.
נכון לינואר 2020, מונה הצפיות של הקליפ עומד על כ-3 מיליון צפיות.
תן ביס הוא המותג שבו ידועה חברת 10 ביס.קו.איל בע"מ, העוסקת בסליקת תשלומים למסעדות ובשירותי הזמנת מזון ממסעדות באמצעות האינטרנט.
את שירותי הסליקה מספקת החברה באמצעות כרטיס מגנטי שהיא מנפיקה, וכן באמצעות כרטיסי עובד של מקומות עבודה רבים בישראל איתם יש לחברה הסכמים לסליקת תשלומים עבור ארוחות לעובדים.
כרטיס תן ביס מקושר לכרטיס האשראי של בעליו, והחיוב מבוצע דרך חברת האשראי.
כרטיס עובד מאפשר תשלום בהתאם לתקציב שאישר המעסיק (למשל: 25 ש"ח ליום או 500 ש"ח לחודש), והחיוב בגין הארוחה מועבר למעסיק (ונחשב לצורך מס להטבה בשווה כסף לעובד).
כאשר מחיר הארוחה גבוה מהתקציב שנקבע, יכול העובד להשלים אותו במזומן, או לתת הוראת קבע לחיוב הסכום העודף בכרטיס האשראי שלו.
בשנת 2018 סיפקה החברה את שירותיה ליותר מ-3,500 מעסיקים וליותר מ-5,000 מסעדות.
תמורת שירותיה גובה החברה מהמסעדות עמלה שנעה בין 7% ל-12% ממחיר הארוחה.
בקרב המסעדנים יש הרואים בכך עמלה גבוהה מדי, ונמנעים מהתקשרות עם תן ביס.
החברה נוסדה ביוני 2000 על ידי תמיר כרמל כ-Bootstrap.
בשנת 2016 רכשה קרן הפרייווט אקוויטי האמריקאית TA Associates 70% מהחברה בעסקת מזומן המוערכת ב-80 מיליון דולר.
בשנת 2017 עברו דרך החברה 15.2 מיליון הזמנות מזון במחיר כולל של 560 מיליון ש"ח, שיצרו לחברה הכנסות של 56.2 מיליון ש"ח.
מתחרה עיקרית של החברה היא סיבוס סודקסו, שהיא חברת בת של חברת סודקסו הצרפתית.
ביולי 2018 הועסקו בתן ביס 150 עובדים בתל אביב.
ביולי 2018 פורסם על רכישת 100% ממניות החברה על ידי Takeaway.com (כיום נקראת Just Eat Takeaway), חברה הולנדית, תמורת 157 מיליון דולר.
באוקטובר 2020 הוקם ועד עובדים בהובלתו של יו"ר ועד הפעולה אדם שטיינר, המייצג חלק מהשליחים בחברה, כחלק מההסתדרות החדשה.
לוועד שהוכר על ידי החברה הצטרפו כ-700 שליחים מתוך 1,400 השליחים המועסקים בחברה.
באוגוסט 2021 פסק בית הדין לעבודה בתל אביב כי החברה פגעה בהתארגנות העובדים, והורה לה לשלם 80 אלף שקלים פיצויים ולהיכנס עם ארגון העובדים למשא ומתן לחתימת הסכם קיבוצי.
לחברה שיתופי פעולה עסקיים רבים בציבור, כגון השיתוף שלהם כמפרסמת הראשית של ליגת האלופות.
תמריץ הוא כל דבר שמניע אדם לביצוע פעולה.
שיטת המקל והגזר הוא כינויה של שיטת שכנוע וחינוך המתבססת על מתן תגמול עבור התנהגות רצויה, וענישה בעקבות התנהגות בלתי רצויה.
שימושי עסקיים בעולם העבודה ובתחום הכלכלה
חקר התמריצים הוא נושא מרכזי למדעי הכלכלה, המסייע להבנת הפעילות הכלכלית, הן בנוגע לתהליכים של קבלת החלטות ברמת הפרט והן במונחים ארגוניים גדולים יותר של שיתוף פעולה ותחרות.
בהתאם לכך, עולם העסקים עושה שימוש נרחב ומגוון בתמריצים מסוגים שונים עבור מטרות מגוונות.
שכר והטבות או תגמול עובדים, הוא תחום העוסק בתהליכי תגמול עובדים שכירים.
הרשויות נוהגות במקרים רבים להעניק תמריצים שמטרתם למנוע התנהגות שלילית כגון שימוש בסמים, צריכת אלכוהול מופרזת ועישון.
כל תוכנית לתמריץ מסוג זה כוללת שלושה מרכיבים: 1. תנאי סף להשתתפות בתוכנית (למשל בתוכנית לגמישה מעישון - עישון X קופסאות ביום במשך Y שנים).
2. סוג התמריץ וגודלו (למשל מענק כספי בגובה 100,000 ש"ח).
3. קריטריונים לזכאות לקבלת התמריץ (למשל, הפסקה מוחלטת של העישון למשך שנה שלמה).
לפי צ'ארלס מאריי, חוקר מדע המדינה ואיש מכון אמריקן אנטרפרייז בוושינגטון, הענקת תמריצים שמטרתם למנוע התנהגות שלילית עלולה בסבירות גבוהה לגרום לאנשים להיכנס מלכתחילה למעגל ההתנהגות השלילית במטרה ליהנות בעתיד מהתמריץ הניתן תמורת יציאה ממנה, אך לפחות חלקם לא יצליחו לצאת ממנה למרות התמריץ: .
תן לי מנגינה הוא סינגל של הלהקה הישראלית הדג נחש והזמר הישראלי אברהם טל.
השיר יצא לאור ב-4 בינואר 2015, ונכלל באלבום האולפן השביעי של הדג נחש, "שותפים בעם", ואלבום האולפן הרביעי של טל, "עכשיו החיים".
השיר נכתב, הולחן והופק על ידי חברי להקת "הדג נחש" ואברהם טל.
על שיתוף הפעולה סיפר טל בראיון משותף שלו עם הדג נחש ל-ynet, כי "כבר הרבה זמן שאנחנו מסתובבים על אותם במות, וזה היה רק עניין של זמן עד שנעשה משהו יחד, טוב כזה", וכי הוא והסקסופוניסט של הלהקה, שלומי אלון, נפגשו בכיכר רבין, ואלון הציע לו לשתף פעולה עם הלהקה.
השיר יצא כחלק מקידום מופע משותף של הדג נחש וטל בהאנגר 11, שהתקיים ב-22 בינואר 2015.
על תהליך יצירת השיר, סיפר בסיסט הלהקה יאיא כהן אהרונוב כי השיר נוצר במהלך ג'אם סשן, באומרו כי "הזמנו את אברהם לג'מים שאנחנו עושים ואני זוכר שהוא הגיע, חלקנו היינו עדיין עם הפיתות בפה, חלק עוד ניגנו - התחלנו לג'מג'ם, ובום.
תוך שנייה נוצר איזה משהו.
פיתחנו את זה ובסוף החזרה כבר היה בסיס לשיר, שתוך שבועיים היה מוכן".
השיר, בדומה לשירים אחרים של הלהקה, משלב בתוכו את סגנונות הפאנק וההיפ הופ.
אסף נבו תיאר את השיר במאקו כשיר מחאה, ש"מחפש להביא שלום בין יהודים לערבים באמצעות מנגינה שתפתח לבבות".
עמי ברנד מכלכליסט העניק ביקורת לאלבום "שותפים בעם", בו השיר נכלל, בה אמר כי "טל אינו הליהוק המובן מאליו לסולו בשיר היפ הופ, ודווקא משום כך הוא כובש את האוזן מיד".
NEWS העניק ביקורת לאלבום, בה אמר על השיר כי "הבית מכיל כמה שורות חזקות, ובפזמון זה כבר לא מזיז לאף אחד את התחת".
כבר בשבוע לאחר צאתו, הצליח השיר להגיע היישר אל המקום השלישי במצעד ההשמעות ברדיו השבועי של מדיה פורסט, תוך שצבר כ-102 השמעות בתחנות הרדיו בישראל באותו השבוע.
בשבוע שלאחר מכן, הצליח השיר להגיע למקום הראשון, תוך שצבר כ-135 השמעות.
במצעד השבועי של רשת ג', הגיע השיר היישר אל המקום המקום השני, ובשבוע שלאחר מכן, הצליח להגיע למקום הראשון, תוך ששהה במצעד סך של כ-10 שבועות רצופים.
במצעד הפזמונים העברי השנתי, זכה השיר להצלחה רבה, תוך שהגיע למקום ה-7 במצעד השנתי של רשת ג', וה-14 במצעד השנתי של גלגלצ.
במצעד ההשמעות ברדיו השנתי של חברת מדיה פורסט, הגיע השיר למקום השמיני.
לשיר הופק וידאו קליפ, שיצא לאור ב-11 בינואר 2015, זמן מה לאחר צאת הסינגל.
את הקליפ ביים ערן ג'גו.
בקליפ נראים הדג נחש ואברהם טל מקליטים את השיר.
נכון לספטמבר 2025, לאודיו יש למעלה מ-2.7 מיליון צפיות, לקליפ יש למעלה מ-620 אלף צפיות ביוטיוב.
בשנת 2017 הוציא אברהם טל את אלבום ההופעה "לייב", המתעד את סיבוב ההופעות שליווה את אלבומו, "עכשיו החיים", בו השיר נכלל.
באלבום נכלל ביצוע של השיר ללא הדג נחש בעיבוד מחודש, בו טל מבצע את השיר במלואו.
"תן למוזיקה לדבר" הוא סינגל של הראפר הישראלי סאבלימינל, אשר יצא לאור ב-4 בינואר 2018. השיר נכתב, הולחן והופק על ידי סאבלימינל עצמו.
השיר הוא בסגנון האפרו-טראפ, והוא עוסק בגזענות ואפליות שקיימות בחברה הישראלית בין מגזרים ועדות וקבלת השונה, ומעביר מסרים של אנטי-גזענות והדדיות.
השיר זכה להצלחה רבה בצאתו, והגיע בשיאו למקום השני במצעד ההשמעות ברדיו השבועי של חברת מדיה פורסט, כשצבר כ-161 השמעות וצעד במצעד כ-15 שבועות רצופים.
במצעד השנתי של החברה הגיע השיר למקום השלישי, במצעד השנתי של אקו"ם הגיע השיר למקום הרביעי, ובמצעד הפזמונים העברי השנתי של גלגלצ ואתר ynet הגיע השיר למקום ה-39.
דודי פטימר ממעריב אונליין העניק לשיר ביקורת חיובית: "עם טקסט אופייני לסאבלימינל (כולל הרמה מגניבה לריקי גל), לחן ופזמון קליטים משמיעה ראשונה ווייב מושקע ועשיר מוזיקלית (הממשיך את הלך הרוח של אלבומו האחרון), סאבלימינל ממשיך לבסס מעמדו כמנטור היפ הופ ישראלי וכאחד האמנים הראויים במלוא הדעה לתואר זה".
יוסי חרסונסקי העניק לשיר ביקורת מעורבת: "סאבלימינל שרבט מסר בקלי קלות.
הוא מרגיש פתע מושיע, גייס ילדים ונערים אפריקאים לרקוד בקליפ מושקע.
המטרה מקדשת את האמצעים, אבל סאבלימינל יישאר כנראה בצד של הבידור.
האם הוא מסוגל להוביל קמפיין אנטי גזעני על באמת כמו זה שהביא לסוף האפרטהייד בדרום אפריקה?
המגלומניות שלו כמפיק מוזיקלי מתורגמת למוזיקה שמחה מקפיצה, לקליפ צבעוני מלהיב.
הווידאו קליפ של השיר פורסם בסמוך לצאת הסינגל עצמו בערוץ היוטיוב של סאבלימינל, ובוים על ידי סאבלימינל עצמו, טל הנדלסמן ואבי בן זקן.
הקליפ צולם בעיר קייפטאון שבדרום אפריקה, ומשתתפים בו גם רקדנים אפריקאים.
על הקליפ אמר סאבלימינל: "הגעתי לאחד המקומות המקופחים וקשים בעולם ועברתי שם חוויה מכוננת.
גיליתי אנשים חמים, מלאים בשמחת חיים, אהבה וצניעות, שמוזיקה זורמת להם בדם.
באתי לחזק, וחזרתי בזכותם מחוזק, מלא תקווה ואופטימיות".
תן לעולם הגדול להסתובב הוא ספר רומן מאת קולום מק'אן שיצא לאור ביוני 2009. שם הספר הוא מתוך השיר "אולם לוקסלי" של המשורר האנגלי אלפרד טניסון.
עלילת הספר מסופרת על ידי 11 אנשים, הדמויות המרכזיות בספר.
העלילה לא מסופרת בצורה ליניארית, וחיי הדמויות משתלבים אף על פי שחלקם לא מודעים לכך וחלקם אף לא נפגשו מעולם.
חלק מהאירועים המרכזיים בספר מסופרים מספר פעמים על ידי דמויות שונות.
העלילה מתחילה ב-7 באוגוסט 1974, היום שבו הלך פיליפ פטי על חבל דק בין שני מגדלי מרכז הסחר העולמי.
מהגר אירי צעיר מגיע לבקר בניו יורק את אחיו, שחי בשכונות העניות של העיר.
הספר מתפתל ומספר על חייה של זונה ברובע הברונקס ועל ביתה, על אישה שאיבדה את שלושת ילדיה במלחמת וייטנאם ועל השופט שגוזר את עונשו של פיליפ פטי בגין ההליכה על החבל.
מבקר הניו יורק טיימס, ג'ונתן מאהלר, טען כי הספר הוא "אחד הרומנים העמוקים והמחשמלים שקראתי מזה שנים".
הספר זכה ב"פרס ספר הספרות הלאומי" האמריקאי לשנת 2009 וב"פרס הספרות הבינלאומי של דבלין" לשנת 2011 ולביקורות חיוביות נוספות רבות.
תן-מעופף או עטלף התן (שם מדעי: Thoopterus), הוא סוג של עטלף בינוני במשפחת עטלפי הפירות, שכולל 2 או 3 מינים החיים במספר קבוצות איים סביב ים מולוקה בדרום-מזרח אסיה.
הסוג הוקם בשנת 1890 על ידי הזואולוג הגרמני פאול מטשי על בסיס נוסחת שיניים שונה, ומשמעות שמו המדעי היא "תן עם כנפיים".
במקור, התן המעופף נחשב לטקסון מונוטיפי עד פיצולו בשנת 2012 לשני מינים; הסיווג החדש מוכר על ידי הרשימה האדומה של IUCN, אך בטקסונומיות מסוימות הוא עדיין מופיע כמין יחיד בסוגו.
לתן המעופף גוף קטן, ראש כלבי חרוטי ועיניים גדולות.
הלוע מחודד וקצר יחסית עם אף ריבועי.
הזנב קצר במיוחד וניתן להרגיש בו רק באמצעות מגע.
קרומי הכנף מחוברים לבוהן של האצבע השנייה.
קרום הכנף האחורי קצר ודק ומשתרע לאורך החלק הפנימי של הרגליים.
אורך הראש והגוף של מיני התן המעופף 8–10 ס"מ, אורך הזרוע 7–8 ס"מ, אורך האוזן כ-2 ס"מ ואורך הזנב 0.6 ס"מ.
הפרווה החלקה של התן המעופף ארוכה יותר משל הכלב המעופף, ומשתרעת לאורך הקרסוליים עד לעצמות המסרק.
צבעה הכללי חדגוני וכהה ונע בין חום אפרורי לחום שוקולד כהה, אפור כהה או שחור-כסוף מבריק.
הראש והחזה אפלוליים, בעוד שהגחון וצדדי הגוף נוטים להיות חיוורים יותר בצבעם.
סביב הסנטר והגרון יש צווארון חיוור.
הכנפיים שחורות, והזרועות, הרגליים וחלק מהחרטום בצבע בורדו כהה.
בין המינים יש הבדלים קלים בצבע.
מיני התן המעופף אנדמיים לאזור ים מולוקה באינדונזיה, ושניהם מצויים באי סולאווסי, באי וואווני ובאיי טלאוד.
מלבד האיים הללו, כל אחד מהמינים מאכלס איים נוספים סביב סולאווסי שבהם המין השני אינו נמצא: איי סולה, איי סנג'יה ובוטון.
הסוג נעדר מאיי בנגאי, הלמהרה ומונה למרות נוכחות באיים הסמוכים להם.
התנים המעופפים חיים בעיקר ביער גשם טרופי ויער עננים; הם מגלים העדפה ליער ראשוני ללא הפרעה אנושית, אך עשויים להימצא מדי פעם גם ביערות משניים ומטעי קפה וקקאו.
הם חיים בשפלות עד רכסים הרריים גבוהים ברום 2,400 מטר מעל פני הים.
למרות ששני המינים חיים באותם איים, הם מאכלסים לרוב מפלסי גובה שונים (בדומה למיני האנואה).
התנים המעופפים פעילים בלילה, ומבלים את שעות היום בשינה בקבוצות קטנות במקלטים קבועים.
הם ניזונים בעיקר ממיני תאנים.
התנה המעופפת ממליטה גור יחיד לאחר היריון של מספר חודשים.
מעבר לכך, אין מידע נוסף על האקולוגיה והביולוגיה של הסוג.
שני המינים בסוג מסווגים על ידי הרשימה האדומה של IUCN במצב השימור ללא חשש, לאור טווח התפוצה הרחב יחסית, אוכלוסייה גדולה, וחוסר אינדיקציות לירידה משמעותית.
התנים המעופפים ניצודים על ידי תושבי האיים עבור בשרם, אך לא ברמות גבוהות שעשויות להשפיע על מספרם.
תן-מעופף זריז (Thoopterus nigrescens) - תואר ב-1870 כמין בסוג כלב-מעופף.
מצוי בסולאווסי, בוטון, מורוטאי, וואוואני, איי טלאוד ואיי סנג'יה.
תן-מעופף סוהניה (Thoopterus suhaniahae) - תואר ב-2012. מצוי בסולאווסי, וואוואני ואיי טלאוד.
על פי הרשימה האדומה של IUCN, האוכלוסייה של התן המעופף באיי סולה (באי מנגול לפחות) מייצגת מין שלישי עצמאי שטרם תואר מדעית.
תן סורי (שם מדעי: Canis aureus syriacus) הוא תת-מין של תן זהוב, השייך לסוג כלב שבמשפחת הכלביים.
התן הסורי מאופיין באוזניו החומות.
פרוות גופו היא צהובה בגב, בהירה יותר בצדדים וצהובה-לבנה באזור הבטן והחזה.
כמו כן, ישנו פס כהה המתמשך מאפו עד לסוף זנבו.
תת-מין זה נפוץ בישראל, סוריה, לבנון וירדן.
"תן מילה טובה" הוא סינגל שהוקלט על ידי הזמר הישראלי אייל גולן.
הוא יצא לאור ב-3 בספטמבר 2021, בהוצאת חברת התקליטים ליאם הפקות, כסינגל הרביעי מתוך אלבום האולפן ה-26 של גולן, קצת שמח קצת עצוב.
השיר נכתב על ידי אלירן צור וגיל תורג'מן, והופק על ידי תמיר צור.
השיר הגיע למקום השלישי במצעד הסינגלים הישראלי של מדיה פורסט.
הווידאו קליפ הרשמי של השיר פורסם ב-3 בספטמבר 2021, יום צאת השיר.
הוא בוים על ידי דורון סרי.
נכון לאוגוסט 2025, לשיר יש למעלה מ-9.2 מיליון צפיות ביוטיוב.
אזורתאריך יציאהפורמטחברת תקליטיםמקורכלל העולם3 בספטמבר 2021הזרמת מוזיקה • הורדה דיגיטליתליאם
תן כף הוא סרט הנפשה קצר אמריקאי שהופק בטכניקולור על ידי וולט דיסני הפקות והופץ על ידי RKO Radio Pictures לבתי הקולנוע בשנת 1941. את הסרט ביים קלייד ג'רונימי עם מוזיקה מקורית מאת לי הרליין.
צוות הדיבוב כולל את וולט דיסני בתור מיקי מאוס ופינטו קולביג בתור פלוטו.
זהו הסרט ה-115 בסדרת "מיקי מאוס" שיצא לאקרנים והשישי באותה השנה.
בסרט המצויר, שהיה בעיקרו גרסה מחודשת ל"פלוטו ידידו של מיקי" משנת 1933, פלוטו מציל את חייו של חתלתול אבוד, ומאוחר יותר חש קנאה כלפי החתלתול לאחר שמיקי נותן לו את תשומת ליבו.
הסרט זכה בפרס אוסקר לסרט המונפש הקצר הטוב ביותר בטקס האוסקר ה-14 בשנת 1942, והיה לסרט הקצר היחיד של מיקי מאוס שזכה בפרס זה.
בדיבוב ישן של הסרט הוא נקרא בשם "הושט לי יד".
בעודו בחוץ בשלג, פלוטו שומע יללות מיאו המגיעות מתוך שק הצף על גבי גושי קרח בנהר.
הוא מציל אותו, רק כדי לאבד עניין כשהוא מגלה שבתוכו נמצא חתלתול כתמתם.
החתלתול עוקב אחרי פלוטו הביתה, מבלי שהאחרון שם לב, ומיקי מאמץ אותו מיד.
פלוטו מקנא בכל תשומת הלב שהחתלתול מקבל כאשר מופיעים שטן ומלאך בדמותו המספקים לו עצות; השטן, שמייצג את הקנאה והכעס של פלוטו, מציע לו להיפטר מהחתלתול על ידי כך שיכניס אותו לצרות, והמלאך, המייצג את מצפונו וטוב ליבו של פלוטו, אומר לו שעליו להתנהג אל החתלתול בצורה נחמדה.
אך למרות ניסיונותיו של המלאך, פלוטו מחליט להערים על החתלתול לתקוף את דגת הזהב של מיקי, ביאנקה, אך החתלתול מפיל בטעות את האקווריום.
מיקי נכנס לחדר וחושד מי עשה את זה, וכאשר הוא דורש מביאנקה תשובות, היא מצביעה על פלוטו, בידיעה שהוא זה שניסה להכניס את החתלתול לצרות מלכתחילה.
מיקי מוציא בזעם את פלוטו האשם מהבית למשך שארית היום כעונש, ופלוטו מאשים בכעס את השטן שלו בכך שהכניס אותו לצרות.
בסופו של דבר, החתלתול יוצא החוצה בזמן שהוא רודף אחרי כדור ונופל בטעות לתוך באר.
המלאך מתחנן לפלוטו שיציל אותו, אבל השטן אומר לו בזעם לתת לו לטבוע כגמול על שהעיף אותו החוצה.
לבסוף, המלאך, שנמאס לו לחלוטין, שולח את השטן על ידי אגרוף לאבדון ומשכנע את פלוטו לעשות את הדבר הנכון, אך פלוטו מועד ונופל גם הוא לתוך הבאר.
שומע את זעקותיו של פלוטו, מיקי ממהר להציל את שניהם ומטפל בפלוטו שכמעט קפא למוות, מרגיש חרטה גדולה על שהוציא אותו החוצה.
לאחר שקיבל אמבטיה חמה ונעימה ממיקי ונשיקת תודה מהחתלתול, המלאך אומר לפלוטו "אדיבות לבעלי חיים, ידידי, תתוגמל לבסוף".
שטן הכתף של פלוטו הופיע פעם נוספת בסרט "הפיל של מיקי" (1936).
גם המלאך וגם השטן הופיעו שוב, בדיבובם של אריק איידל ופן ג'ילט בהתאמה, בשני פרקים של "עבודות מיקי מאוס" - "החתלתולים של פלוטו" (1999) ו"מיני מטפלת בפלוטו" (2000).
כמו כן גם בפרק משנת 2002 של "בית העכבר", "פלוטו נגד פיגארו" ובפרק ה-14 שבעונה החמישית של "מיקי מאוס", "חיים קלים", כשהפעם המלאך למעשה מסכים עם תוכניתו של השטן בכך שהוא מציין "אמן".
תן (שם מדעי: Lupulella) הוא סוג במשפחת הכלביים.
בסוג נכללים שני מינים, שניהם מצויים באפריקה.
בעבר נחשבו למינים בסוג כלב, אך לאחר מחקר משנת 2017 הועברו לסוג תן.
למרות השם הדומה, המין תן זהוב אינו שייך לסוג זה.
שםשם מדעיתמונה/איורתפוצהתן לבן-פסLupulella adustaתן שחור-גבLupulella mesomelas
"תן לזמן ללכת" הוא שיר בביצוע הזמר הישראלי חיים משה.
השיר יצא לאור בינואר 1985 כסינגל מתוך אלבומו החמישי של משה, "תן לזמן ללכת" (1984), והיה שיר הנושא שלו.
אביהו מדינה כתב והלחין את השיר.
השיר הגיע למקום ה־21 במצעד הפזמונים השנתי של רשת ג' לשנת תשמ"ה (1985).
היה זה השיר הראשון של משה שדורג במצעד שנתי.
השיר זכה לגרסאות כיסוי של זוהר ארגוב, אביהו מדינה ושימי תבורי, דקלון, אביבה אבידן ומאיה אברהם, "הפרויקט של רביבו", ושל חיים ישראל.
עמיר בניון ו"כנסיית השכל" הקליטו אותו ב־2020 למיזם המוזיקלי "צו השעה — צו שני", ועברי לידר ביצע אותו בטקס הדלקת המשואות ביום העצמאות ה־73 למדינת ישראל.
השיר הוצג לבחירת הקהל ב"פינה לשיפוטכם" של מצעד רשת ג' ב־15 בינואר 1985 ושבוע לאחר מכן נכנס למצעד במקום ה־25. בשיאו הגיע לפחות למקום השלישי במצעד, ב־5 במרץ 1985. השיר יצא מהמצעד ב־16 באפריל 1985 בתום 12 שבועות צעידה.
במצעד הפזמונים השנתי של רשת ג' לשנת תשמ"ה (1985) הוא דורג במקום ה־21. היה זה השיר הראשון של משה שדורג במצעד שנתי.
"תן לחיות" הוא שיר שהוקלט על ידי הזמרת-יוצרת הישראלית דנה אינטרנשיונל.
הוא יצא לאור ב-15 בנובמבר 2001 בהוצאת חברת התקליטים NMC יונייטד אנטרטיינמנט כסינגל החמישי והאחרון מתוך אלבום האולפן השישי שלה, יותר ויותר (2001).
השיר הופץ כסינגל כפול ביחד עם "Superman".
"תן לחיות" מדבר על אדם ששולט באינטרנשיונל ו"מכשף" אותה בקסמיו.
היא מבקשת ממנו שיניח לה לנפשה וייתן לה לחיות.
אפשר לקשר את מילותיו לפרידה אינטרנשיונל מעופר ניסים, שהיה מנהלה האישי והמוזיקלי.
השניים נפרדו לאחר הוצאת האלבום Free בתחילת שנת 2000. בפזמון מבקשת "אל תעצור אותי, אל תסגור אותי" – יכול לרמז על סיבת הפרידה, לפיה ניסים "כלא אותה" בתחום המוזיקלי, והקשה עליה להתפתח כאמנית.
השיר דורג במקום השלישי במצעד השבועי של רדיו אמצע הדרך.
אזורתאריך יציאהפורמטחברת תקליטיםמקורכלל העולם15 בנובמבר 2001תקליטורNMC
"תן לי ללכת באור" הוא סינגל שהוקלט על ידי הזמרת הישראלית איילה אינגדשט.
את השיר הוציאה בשנת 2014 לאור חברת התקליטים NMC.
נכתב והולחן על ידי רועי שפיגלר בהשראת תפילה אינדיאנית, ונכלל באלבומו הראשון עם קומץ השמיים.
ב-14 באוגוסט 2014 נכנס למצעד הפזמונים השבועי של רשת ג' במקום העשירי.
בשבוע שלאחר מכן יצא מהדירוג.
תמרי דייוויס , היא אתלטית אמריקאית.
אלופת עולם (בודפשט 2023) בריצת שליחות 4x100 מטר.
דייוויס נולדה וגדלה בגיינסוויל, פלורידה.
במבחנים האמריקאים לאליפות העולם שנערכו ביוג'ין, אורגון בתחילת יולי 2023 היא סיימה במקום שלישי בתוצאה של 10.99 שניות, אחרי שקארי ריצ'רדסון (10.82 שניות) ובריטני בראון (10.90 שניות).
חודש וחצי לאחר מכן, באליפות העולם עצמה שנערכה בבודפשט, הונגריה בסוף אוגוסט זכתה במדליית זהב בריצת שליחות 4x100 מטר ביחד עם טואנישה טרי, גבריאל תומאס ושקארי ריצ'רדסון בשיא אליפות חדש של 41.03 שניות, לפני ג'מייקה (41.21 שניות) והממלכה המאוחדת (41.97 שניות).
נוסף לכך, היא סיימה במקום תשיעי בריצת 100 מטר בתוצאה של 11.03 שניות, בשלב חצי הגמר היא קבעה תוצאה של 10.98 שניות.
"תן לי קצת ממך" הוא סינגל שהוקלט על ידי הזמרת הישראלית קורין אלאל.
את השיר הוציאה ביולי 1984 לאור חברת התקליטים CBS ישראל כסינגל השלישי מתוך אלבום הבכורה של הזמרת, "קורין אלאל".
"תן לי קצת ממך" נכתב על ידי יעקב גלעד, והולחן והופק על ידי יזהר אשדות.
השיר מתאר תחושת אבל וריקנות בעקבות היעדרותו של אדם אהוב.
מילותיו מבטאות כמיהה לקבל סימן קטן מנוכחותו של אותו אדם כדי להשלים את הפער.
"תן לי קצת ממך" מתחיל בתיאור של שקט ודממה באפלה בעיר גדולה ותחושה של ריקנות.
הדוברת מתארת את תחושותיה בלילה, ומביעה תקווה שהאדם שהיא אוהבת מקשיב ויכול לשמוע את קול הדממה.
היא ממשיכה לבקש להתאחד עם אותו אדם שנאבד.
הפזמון החוזר על עצמו מבטא פעם נוספת את הרצון העז של הדוברת להתאחד עם אהובה.
היא מספרת שלא עצמה עין בלילה ואין לה מנוחה, והזמן עובר בלי רגע של שמחה.
ב-31 ביולי 1984 הוצג "תן לי קצת ממך" כמועמד לכניסה למצעד הפזמונים השבועי של רשת ג'.
בשבוע שלאחר מכן נכנס לדירוג במקום ה-27. ב-18 בספטמבר עלה למקום הרביעי – המיקום הגבוה ביותר אליו הגיע.
לבסוף, ב-23 באוקטובר יצא מהמצעד השבועי לאחר 11 שבועות צעידה רצופה.
במצעד השבועי של גלי צה"ל הגיע "תן לי קצת ממך" בשיאו למקום השמיני.
"תן כתף" הוא שיר לפורים שכתב אביגדור המאירי והלחין מרדכי זעירא בשנת 1932.
נעמי שמר כתבה והלחינה שיר בשם זהה עבור שירותרום 1981.
על פי עדותו של זעירא, השיר נכתב בהכנות לעדלאידע של תל אביב בשנת 1932. "זעירא ומאירי ישבו בבית הקפה "שלג הלבנון" בתל אביב ויצרו את השיר בבת אחת בצוותא".
לשיר נעשו ביצועים רבים, ביניהם של שושנה דמארי, מרים אביגל, שרה יערי, יוסף גולנד, נגה אשד, דודו זכאי ודורית ראובני, גיתית שובל ורון דרויאן, עוזי חיטמן וחני נחמיאס, וישראל גוריון.
בפברואר 1992 הקליטה להקת "נקמת הטרקטור" ביצוע משלה של השיר עבור התוכנית לפורים "שוב יוצא הזמר" של גלי צה"ל.
"תן לי את האששש" הוא סינגל שהוקלט על ידי הזמרת הישראלית יסמין מועלם.
את השיר הוציאה ב-10 בדצמבר 2024 לאור חברת התקליטים יהלום רקורדס כסינגל שלא מתוך אלבום אולפן.
"תן לי את האששש" נכתב והולחן על ידי מועלם והצמד Triangle, שגם הפיקו אותו מוזיקלית.
השיר מתאר מערכת יחסים מורכבת ורוויית קונפליקטים בין הדוברת לבן-זוגה.
היא פונה אליו בדרישה ליציבות ולבהירות, תוך שהיא מתארת את חוסר היכולת שלה להמשיך הלאה עמו.
השימוש בדימויים כמו "משבש לי את הג'י.פי.אס" ו"העיקר אתה שומר שבת אבל אין לדעת מה עשית אתמול" ממחישים את התסכול והבלבול שהיא חווה, לצד חוסר עקביות ביחסיו אליה.
תחושת האובדן מתעצמת כשהיא מתארת כיצד היא נמשכת אליו, אך במקביל מתמודדת עם חוסר נוכחותו הרגשית והפיזית.
בחלקים אחרים של השיר מתגלה מאבק פנימי: מחד, הדוברת מנסה למצוא חופש אישי, אך מאידך, היא נותרת שבויה בזיכרונות וברגשות כלפיו.
תיאורים כמו "אני במיטה שמה אושר כהן" ו"שתיתי הרבה ודמיינתי איך אני עדיין שלך" מתארים את חוסר האונים שלה ואת הניסיונות להתמודד עם הכאב דרך בריחה או הדחקה.
המסר המרכזי של השיר נע בין כמיהה לחיבור לבין הצורך להשתחרר מהקשר המעיק.
"תן לי את האששש" הפך ללהיט ברחבי ישראל.
הוא הגיע בשיאו למקום השישי ב, המבוסס על הצבעות הקהל.
"תן לי זמן" הוא סינגל של הזמרת-יוצרת הישראלית נועם קלינשטיין, שיצא לאור ב-6 בפברואר 2025. השיר נכתב והולחן על ידי קלינשטיין בשיתוף עם אורי כלטוב, והופק מוזיקלית על ידי עידו אוחיון.
לאחר השקת אלבומה "אני הנעורים" בדצמבר 2024, קלינשטיין המשיכה ליצור חומרים חדשים.
השיר "תן לי זמן" נכתב בהשראת חוויות אישיות שלה במערכות יחסים, ומבטא את המורכבות והלבטים המלווים קשרים רומנטיים.
השיר מאופיין בסגנון פופ קליל וקצבי, עם מלודיה קליטה וגרוב.
הטקסט עוסק בבדיקת גבולות במערכת יחסים, כאשר הדוברת מבקשת מבן זוגה להישאר למרות הקשיים, ומביעה את הצורך שלה בזמן כדי להבין את רגשותיה.
הקליפ לשיר, בבימויו של אלון שפרנסקי, מציג את קלינשטיין במגוון סצנות ריקוד ותלבושות צבעוניות.
אחת התלבושות, שמלה צהובה, מזכירה את הז'קט שלבשה אמה, הזמרת ריטה, בקליפ לשיר "שביל הבריחה" משנת 1986, מה שמרמז על הקשר הבין-דורי במוזיקה ובסגנון.
השיר התקבל בחיוב על ידי המבקרים, ששיבחו את הקלילות והכיפיות שבו, לצד ההפקה המוזיקלית המהוקצעת.
עם זאת, מבקר המוזיקה יוסי חרסונסקי העיר על הטקסט כי הוא פחות מעמיק.
מבחינה מסחרית, "תן לי זמן" זכה להשמעות רבות בתחנות הרדיו והפך לפופולרי בקרב קהל המאזינים, וצבר מעל ל-200,000 האזנות בספוטיפיי ואף נכנס לפלייליסט היוקרתי של תחנת גלגלצ.
תן לי להיכנס הוא סרט אימה רומנטי אמריקאי משנת 2010, בבימויו של מאט ריבס, המבוסס על הסרט השוודי "הכניסו את האדם הנכון" (2008) ועל הרומן מאת יון איווידה לינדקוויסט.
הסרט מתאר את סיפורו של אוון, ילד בן 12 המתגורר בלוס אלמוס, ניו מקסיקו, המפתח ידידות עם אבי, ילדה מסתורית המתגלה כערפדית.
בתפקידים הראשיים מככבים קודי סמיט-מקפי, קלואי גרייס מורץ, ריצ'רד ג'נקינס ואליאס קוטיאס.
הסרט הוקרן בבכורה בפסטיבל הסרטים הבין-לאומי של טורונטו 2010 ב-13 בספטמבר 2010, ויצא לאקרנים בארצות הברית ב-1 באוקטובר, על ידי Overture Films, ובבריטניה ב-5 בנובמבר, על ידי Icon Film Distribution.
הסרט זכה לביקורות חיוביות מהמבקרים, והוצב במספר עשר רשימות של הסרטים הטובים ביותר של השנה.
מבקרים רבים ציינו אותו כגרסה מחודשת נדירה בשפה האנגלית שנשארה נאמן למקור, בעוד שאחרים ביקרו אותו על כך שהוא נגזר מדי מהסרט השוודי.
זה הרוויח 27 דולרמיליון ברחבי העולם מול תקציב הפקה של 20 דולרמִילִיוֹן.
במרץ 1983, בלוס אלאמוס, ניו מקסיקו, גבר מעוות מובא לבית חולים.
בלש משטרה מנסה לתשאל אותו בנוגע לרצח שהתרחש לאחרונה, אך כשהבלש יוצא מהחדר, האיש קופץ מהחלון ומשאיר פתק: "סליחה אבי" (I'M SORY ABBY).
שבועיים קודם לכן, אוון – ילד בודד בן 12 עם הורים גרושים – פוגש ילדה מסתורית בשם אבי שעוברת לגור לידו עם גבר מבוגר.
בבית הספר אוון סובל מהתעללות של בריון בשם קני וחבריו.
הוא לא מספר לאמו, אך משתף את אבי, שמעודדת אותו להחזיר להם ומבטיחה להגן עליו.
הם מתקרבים ומתחילים לתקשר דרך הקיר בקוד מורס.
אותו גבר מבוגר, תומאס, מנסה להשיג דם עבורה על ידי חטיפת נער, אך שופך בטעות את הדם.
אבי, רעבה, תוקפת שכן ושותה את דמו.
מאוחר יותר תומאס מנסה לחטוף שוב, אך נתפס, וברגע של מצוקה שופך חומצה על פניו כדי לא להיחשף, ומאושפז.
אבי מבקרת אותו בבית החולים, שותה את דמו והוא קופץ אל מותו.
בלילה, אבי מבקשת מאוון להזמין אותה לביתו, הם מבלים יחד והיא הופכת לחברתו.
ביום שלמחרת, בטיול החלקה על הקרח, אוון מחזיר לקני ופוצע אותו.
במקביל, גופת השכן מתגלה קפואה בקרח.
אחר כך, אוון מנסה ליצור ברית דמים עם אבי, אך כשהיא רואה את הדם היא נחשפת כערפדית ובורחת.
בלילה היא תוקפת שכן נוסף.
אבי מודה בפני אוון שהיא ערפדית ושתומס לא היה אביה, אלא מישהו שהיה פעם ילד כמוה.
אוון מפחד, אך בסוף נפרד ממנה.
כשהבלש חודר לדירתה כדי לחקור, אבי הורגת אותו כדי להציל את אוון.
בעקבות זאת, היא מחליטה לעזוב את העיר.
אוון נפרד ממנה בלב שבור.
בסיום, בזמן שיעור שחייה, קני ואחיו תוקפים את אוון ומטביעים אותו – אך אבי חוזרת, מצילה את אוון והורגת את הבריונים.
זמן מה לאחר מכן, אוון עוזב את העיר ברכבת כשאבי חבויה בתוך תיבה גדולה.
תן לי להיכנס זכה לשבחי המבקרים עם היציאה לאקרנים.
באתר הביקורות Rotten Tomatoes העניקו לסרט ציון של 88% על סמך ביקורות של 220 מבקרים, עם ציון ממוצע של 7.6/10. הקונצנזוס הוא ש"הסרט דומה למקור בכל הדרכים הנכונות – אבל עם מספיק שינויים כדי לעמוד בפני עצמו – תן לי להיכנס הוא הרימייק ההוליוודי הנדיר שלא מוסיף עלבון להשראה".
תן לי להיכנס נכלל ברשימת Rotten Tomatoes של עשרת סרטי ההפצה הרחבה הנסקרים הטובים ביותר של 2010 בנוסף להיותו סרט האימה שנבדק על הידי המבקרים הטוב ביותר של 2010. Metacritic נתן לסרט ציון ממוצע של 79/100 על סמך 35 ביקורות, שנקבעו כ"ביקורות חיוביות בדרך כלל".
על פי האתר הסרט היה אחד מעשרת סרטי ההפצה הרחבה שנבדקו הטובים ביותר של 2010, כמו גם הסרט הנבדק הטוב ביותר של השנה בקטגוריית האימה.
הסופר האימה סטיבן קינג כתב "הסרט הוא הצלחה שחורגת מגבולות הז'אנר.
לא רק סרט אימה, אלא סרט האימה האמריקאי הטוב ביותר ב-20 השנים האחרונות".
ג'ו מורגנשטרן מהוול סטריט ג'ורנל כתב שהסרט "הוא יותר מגרסה מחודשת מכבדת; תן לי להיכנס הוא מסוגנן בשקט ומצמרר ביסודיות בפני עצמו".
"תן לי יד" הוא שיר שהוקלט על ידי הזמרת הישראלית חוה אלברשטיין.
הוא יצא לאור בשנת 1984 דרך חברת התקליטים CBS ישראל עם שאר רצועות אלבומה ה-29 של אלברשטיין, "אבק של כוכבים".
"תן לי יד" הוא שיר שכתבו עלי מוהר (מילים) ויוני רכטר (לחן), ובוצע לראשונה על ידי חוה אלברשטיין.
השיר נכלל באלבום האולפן ה-29 של אלברשטיין, "אבק של כוכבים", שיצא לאור בשנת 1984 על ידי CBS ישראל.
העיבוד לשיר נעשה על ידי ירוסלב יעקובוביץ'.
השיר מתאפיין בטון מלנכולי, בקו מלודי מינימליסטי, ובטקסט המתאר צורך בקשר אנושי פשוט וישיר.
מבנהו הפואטי משלב פנייה בגוף שני ובקשה שקטה לנוכחות ותמיכה.
במהלך השנים בוצעו מספר גרסאות כיסוי לשיר "תן לי יד".
גרסה מוקדמת בוצעה על ידי מוהר, כותב השיר, יחד עם בתו שרון.
גרסה נוספת הוקלטה על ידי רכטר, מלחין השיר, בדואט עם יעל צבי.
גרסת כיסוי שלישית בוצעה על ידי השחקנים לי בירן ונלי תגר במסגרת הסדרה "פוראבר".
כמו כן, קיימת גרסה בביצועה של אסתר עופרים, אשר מבצעת את השיר בליווי פסנתר.
"תן לשים ת'ראש על דיונה" הוא שיר הנושא של סרט הקאלט הישראלי "גבעת חלפון אינה עונה", בכיכובם של שלישיית הגשש החיוור, שיצא לאקרנים בשנת 1976. את השיר כתב הבמאי והתסריטאי של הסרט אסי דיין והלחין אותו נפתלי אלטר, שאף שיחק בסרט כש"ג במוצב.
הלהקה הישראלית מוניקה סקס הוציאה גרסת רוק של השיר, שיצא לאור באלבומם "הסיפור המתוק" משנת 1995.
להקת הצרובים, שחבריה מבצעים חיקויים של זמרים ישראלים מפורסמים, כמו שלמה ארצי (גילי מיילי), צביקה פיק (שמוליק ספן), עברי לידר (ניר דרזי), עמיר בניון (ליאור מיירה), שרית חדד (לוטם חן) ומרגלית צנעני (חלי חיו), הפיקו קליפ קומי לשיר בשנת 2006, להעלאת רוחם של חיילי צה"ל בתקוופת מלחמת לבנון השנייה.
בסרט הקולנוע הישראלי "הלהקה האחרונה בלבנון", משנת 2016, השחקנים אורי לייזרוביץ', עפר שכטר ועופר חיון, שרים את השיר במהלך נסיעה במכונית.
מלחין השיר, נפתלי אלטר ולהקה של אמנים צעירים, ביצעו את השיר במסגרת הופעה חיה בבית היוצר, בשנת 2020.
היוצרת נורית פלד-קירשטיין הקליטה גרסת כיסוי לשיר באלבומה "זמן געגוע" בהפקת יאיר סתוי, משנת 2020.
השחקן אריק משעלי הקליט את השיר בשנת 2023, במתוך מופע הסטנד-אפ שלו, "שנות השמונים".
בעיבודו של אמיר לקנר, ביצעה גרסת כיסוי לשיר בשנת 2024, מתוך תוכניתם בערוץ כאן 11.
מירי מסיקה ביצעה את השיר מתוך מופע במוזיאון תל אביב, בנובמבר 2024.
הַתָּנָ"ךְ (ראשי תיבות של תורה, נביאים וכתובים) או המקרא, הוא כינוי לקובץ הספרים המרכיבים כתבי הקודש היסודיים של היהדות.
התנ"ך נכתב ונערך לאורך מאות שנים, והמאוחר שבספריו נכתב כמאה ושישים שנה לפני תחילת ספירת הנוצרים.
תהליך הקנוניזציה של ספרי התנ"ך היה ארוך אף הוא, ועודנו מושא להשערות החוקרים, כשלפי מרבית ההערכות הושלם בין המאה ה-2 לפנה"ס למאה השנייה לספירה.
הטקסט המוכר של התנ"ך העברי הוא נוסח המסורה, שהיה מגובש לכל המאוחר במאה העשירית.
שפת ספרי התנ"ך היא עברית, אולם היא מכילה מיעוט של קטעים בשפה הארמית המקראית.
ברבים מהזרמים הפרוטסטנטיים הוצאו הספרים החיצוניים בשלמותם מברית הישנה במאה ה-19, והיא זהה לתנ"ך מבחינת תוכן הספרים.
הברית הישנה מרכיבה יחד עם הברית החדשה את הביבליה הנוצרית, שהיא סדרת הספרים בעלת התפוצה הגדולה ביותר בתולדות האנושות והספר שתורגם למספר השפות הרב ביותר.
עקב זאת, התנ"ך השפיע בצורה עצומה על התרבות והיצירה האנושית.
מספר רב של יצירות אמנות מספרות דרך פיסול ועד ציור ומוזיקה, מהמופתיות בהיסטוריה האנושית נוצרו בהשפעתו והשראתו.
בדת האסלאם, התנ"ך אינו נחשב ספר קדוש, אולם אפשר למצוא השפעות ממנו בקוראן ובמסורת המוסלמית.
חלק מסיפורי התנ"ך מופיעים בקוראן, אם כי בגרסאות שונות.
המילה תנ"ך מייצגת בראשי תיבות את שלושת חלקיו: תורה, נביאים וכתובים.
שני החלקים האחרונים שלו, נביאים וכתובים ידועים בראשי התיבות נ"ך.
לעיתים מכונה התנ"ך בשמות אחרים כגון: "ספר הספרים", "ספרים", "כתבי הקודש", "כ"ד הספרים" (משום שיש בו 24 ספרים, ובגימטריה כ"ד).
בלשון חז"ל התנ"ך נקרא "מקרא", כמו שכתוב בפרקי אבות: "בן חמש למקרא".
כך גם בתיאור בקיאותו הרבה של רבן יוחנן בן זכאי נאמר שהוא היה בקי, בין השאר, במקרא.
תורה: בתנ"ך עצמו מופיעים שמות שונים לציון הספרים המקודשים, כגון: "תורה", "תורת-אלהים", "ספר הברית", ובימי עזרא ונחמיה "ספר תורת משה אשר צווה ה' את ישראל".
בשמות אלו הכוונה בעיקר לכתבי התנ"ך המוקדמים יותר שלפי המסורה "נתחברו על ידי משה מפי הגבורה" המקובצים בשם "תורה".
נביאים: כתבי התנ"ך המאוחרים יותר, הם ה"נביאים", שנקראו בזמן הקדמונים והתלמוד "דברי קבלה" כלומר ספרים שתוכנם התקבל מאלוהים באמצעות רוח הקודש.
מקובל להבחין בין ספרי נביאים ראשונים לספרי נביאים אחרונים.
בראשונים מסופרת ההיסטוריוגרפיה המקראית של עם ישראל בתקופה שבין מות משה לחורבן בית ראשון על ידי ממלכת בבל, ובאחרונים מובאים דברי נבואה, ובכללם תוכחות ונחמות, של הנביאים מזמן הבית הראשון, גלות בבל ויסוד הבית השני.
כתובים: הקובץ השלישי, האחרון מבין הקבצים שנקבעו כחלק מהתנ"ך, מכיל תכנים לימודיים: "ספרי חכמה", שירים וקינות מסוגים שונים ומתקופות שונות, וגם דברי ימי העם (תיעודים היסטוריים) וחזון לאחרית הימים (דברי הימים, דניאל, ועוד).
משלי, שיר השירים וקהלת לא נחשבו כחלק מכתבי הקודש, עד שהתפרשו על ידי אנשי כנסת הגדולה.
בתלמוד מופיעים הספרים לראשונה כקבוצה מסודרת בשם שנשאר עד היום "כתובים".
אסופה ספרותית רחבת יריעה זו כוללת, בין השאר, סיפורים הנראים כמיתיים.
לחלק מהסיפורים האלה יש מקבילות במיתוסים של עמים קדומים במצרים ובמסופוטמיה ולפיכך יש חוקרים הרואים בהם פולמוס עם דתות ואמונות אחרות שרווחו במזרח הקדום.
חומשי התורה וספרי הנביאים הראשונים (יהושע, שופטים, שמואל ומלכים) מציגים סיפור שבמבט שטחי נראה כהיסטורי רציף במסגרת ציר זמן מקראי סדור, כשבאופן כללי כל ספר מתחיל את הסיפור מהמקום שהספר הקודם מסתיים.
עם זאת, במתודה המקובלת בחקר המקרא היא כי אין לקרוא את התנ"ך כמקור היסטורי לתולדות עם ישראל או כמקור היסטורי בכלל, עובדה שאף חז"ל נתנו את הדעת עליה בקביעתם כי "אין מוקדם ומאוחר בתורה".
ההסבר העומד מאחורי זה על פי שיטת חז"ל, הוא שבעצם התורה מסודרת על פי שיקולים ספרותיים והחוויה של הלומד, ופחות על פי שיקולים של תיאור ההיסטוריה באופן מדויק.
המטרה המרכזית של התורה היא הנחלת הערכים ולא העברת המידע ההיסטורי.
חלק ניכר מהתנ"ך מדבר על הקשר המיוחד שבין אלוהים לעם ישראל ועל היות עם ישראל עם הבחירה.
מתוך כך, מדברים הנביאים על הברית המבוססת על ברית בין הבתרים, ברית מעמד הר סיני וברית מעמד הר גריזים והר עיבל, על הפרתה, ועל העונשים הצפויים לעם ישראל, או העונשים שספג כתוצאה מהפרת הברית.
וההמשך הוא לרוב קריאה לחידוש הברית (, , , ) או תיאור חידוש הברית (עשה הטוב בעיני ה').
בריאת העולם והתהוות עם ישראל
הסיפור המקראי מתחיל בספר בראשית עם בריאת העולם, תיאור תמציתי של סיפור גן עדן, המבול, מגדל בבל ועוד, ומציין את שושלת הדורות עד אברהם.
משם התנ"ך מתאר בהרחבה את השתלשלות ההיסטוריה של עם ישראל לאורך תקופת האבות, עד הירידה וההשתקעות במצרים.
ספרים: שמות, ויקרא, במדבר, דברים
החל מספר שמות ועד סוף חמישה חומשי תורה, מתואר המסע של בני ישראל ביציאתם ממצרים ונדודיהם במדבר.
חלק זה של התנ"ך מתחיל בלידתו של משה רבנו ומסתיים במותו.
חלק ניכר מספרים אלה עוסק בפירוט המצוות השונות שנצטוו בהן בני ישראל וקורא לדבוק בהן.
ספר שמות עוסק בעיקר ביציאת מצרים, מתן תורה, ובניית המשכן.
הספר מסתיים מיד כאשר משה מסיים לבנות את המשכן וה' משרה את שכינתו במשכן.
ספר ויקרא הוא ספר שעיקרו הוא מצוות שה' נותן למשה מיד עם הקמת המשכן, רובן של המצוות הללו קשורות להשראת השכינה בעם ישראל.
ספר במדבר מתאר את מסעות עם ישראל במדבר, את הקשיים שהיו להם, חטאים שחטאו במדבר והאופן שבו ה' הגיב לדברים, ועוד - עד הכנה לכניסה לארץ ישראל.
ספר דברים מתאר ברובו נאומים של משה רבנו לפני מותו, ביניהם נאומים שבהם הוא מסכם לעם ישראל נקודות במסע שלהם, מזכיר ומעורר באמונה בה' ומזהיר אותם שילכו בדרך התורה, וגם נותן להם רשימה נוספת של מצוות (חלקן חזרה על מצוות שניתנו בחומשים הקודמים) שעליהם לקיים כחלק מההליכה בדרך ה'.
בסוף הספר מתוארת העברת ההנהגה ליהושע והפרידה של משה רבנו מעם ישראל לפני מותו.
ספרים: נביאים ראשונים – יהושע, שופטים, שמואל, מלכים
ספרי הנביאים הראשונים עוסקים בתיאור אירועים ושושלות אישים ומלכים לאורך תקופת ההתנחלות בארץ כנען, תקופת השופטים, ומלכות שאול, דוד ושלמה.
ספר יהושע עוסק בכניסה לארץ ישראל, במלחמות יהושע, והתנחלות בארץ כנען, הספר מסתיים במות יהושע.
ספר שופטים עוסק באישים ואירועים בתקופת השופטים - ממות יהושע עד קצת לפני תחילת תקופת המלוכה בישראל.
ספר שמואל עוסק בדור הראשון של המלוכה.
הספר מתחיל בסיפורו של שמואל הנביא - שמשח את שני המלכים הראשונים בישראל, ובתיאור מצב העם והכהונה שהיו בשפל רוחני ומוסרי.
בהמשך מסופר ששמואל ממנה את שאול למלך במצוות ה', ואחרי ששאול עובר על מצוות ה', ה' מצווה את שמואל למשוח את דוד למלך על ישראל.
רוב הספר עוסק בחייהם והנהגתם של שמואל הנביא, שאול המלך, ודוד המלך.
תחילת ספר מלכים עוסקת בבניית בית המקדש הראשון על ידי שלמה המלך.
לאחר מספר פרקים, מתרחש פילוג ממלכת ישראל המאוחדת והסיפור מתחלק לשני קווים נפרדים, אחד עוקב אחר ממלכת ישראל עד לחורבנה, והשני עוקב אחר ממלכת יהודה עד לחורבן בית המקדש הראשון וגלות בבל בסוף ספר מלכים.
חורבן בית המקדש, הגלות והגאולה שאחריה
ספרים: נביאים אחרונים – ישעיהו, ירמיהו, יחזקאל, תרי עשר
הנביאים האחרונים עוסקים רבות בדברי תוכחה על פשעיהם של בני ישראל, הנתפסים בנבואות בתור הגורם המרכזי שעתיד להביא לחורבן בית המקדש ולגלות בבל.
בנוסף לכך, רבים מהנביאים מנבאים גם דברי חזון ונחמה על הקשר בין עם ישראל לאלוהיו.
חלק מן הפרטים ההיסטוריים הנוגעים לסוף תקופת בית ראשון מופיעים גם בספרים אלה.
הספרים כוללים ערבוב של קינות על החורבן, חזיונות מסוגים שונים, ונבואות על הגאולה לעתיד לבוא.
חלק מהנביאים, כמו ישעיהו והושע, ניבאו עוד לפני גלות עשרת השבטים, חלקם, כמו ירמיהו, סמוך לחורבן בית המקדש.
יחזקאל מנבא מהגלות בבבל; וחגי, זכריה ומלאכי מנבאים בעת שיבת ציון.
ספרים: כתובים – ספרי אמ"ת, חמש מגילות, דניאל, עזרא, נחמיה, דברי הימים
בחלק זה של התנ"ך מקובצים ספרים שאינם עלילתיים, או שהאירועים המתוארים בהם מתרחשים במנותק מרצף האירועים המתוארים בתורה ובנביאים.
בין היתר, הספרים כוללים פתגמים (משלי), הגות פילוסופית (איוב וקהלת), שירה (שיר השירים), מזמורים (תהילים) וקינות (איכה).
הספרים מסודרים באופן שמערבב בין סוגות ותקופות שונות.
סיפורים נוספים מתקופות קדומות: רות, דברי הימים
קורות היהודים בגלות ואחריה: אסתר, דניאל, עזרא ונחמיה (אשר על-פי החלוקה המסורתית נחשבים לספר אחד)
ספר דברי הימים הוא גרסה נוספת ומקוצרת מאוד לסיפור ההיסטורי המלא המתחיל באדם הראשון ומסתיים בהכרזת כורש בסוף גלות בבל.
ספר עזרא ממשיך מנקודת הזמן בה נגמר ספר דברי הימים, בשיבת ציון ותחילת ימי בית שני.
גם המסורת היהודית וגם חוקרי המקרא המודרניים מסכימים כי ספרי התנ"ך חוברו בתקופות שונות ועל ידי מחברים שונים.
באחדים מספרי המקרא מופיעה כותרת המייחסת את החיבור למחבר מסוים, אולם רבים מחוקרי המקרא סבורים כי חלק מכותרות אלו נוספו בעריכה הסופית ואינן מקוריות לחיבור, ובחלק מהמקרים נועדו מלכתחילה לטעת בקורא רושם מוטעה באשר למחבר היצירה (למשל ספר קהלת).
ברייתא המובאת בתלמוד מייחסת את כתיבת ספרי התנ"ך לדמויות ראשיות בתנ"ך:
לפי התלמוד, קטעי ספרים המתייחסים לתקופה שלאחר מות המחבר לו מיוחס הספר, נכתבו על ידי דמויות מקראיות בנות דורו.
חוקרים מאסכולות של מחקר ביקורתי של המקרא מפקפקים בקביעות אלו.
לפיהם, זמן הכתיבה של רבים מן הספרים מאוחר לזמן שמצוין בתלמוד, ובמקביל הם קובעים שחלק מן הספרים נערכו מתוך מקורות קדומים יותר, שנכתבו על ידי מחברים שונים בתקופות שונות.
השערת התעודות היא ההשערה כי חמשת חומשי תורה נערכו על ידי איחוד של מספר תעודות קדומות יותר המהוות נרטיבים עצמאיים, מקבילים ושלמים של אותם מיתוסים.
לרוב מקובל להגדיר ארבע תעודות, אך המספר המדויק אינו לב ההשערה.
התאוריה מכונה גם "השערת גרף-ולהאוזן" על שם מנסחיה העיקריים, יוליוס ולהאוזן וקרל היינריך גרף.
ההשערה פותחה במאות ה-18 וה-19, בניסיון להבין את הסתירות בטקסט המקראי.
המקור היהוויסטי (ס"י, בלעז: Jahwist – J): נכתב ב-950 לפנה"ס לערך בממלכת יהודה.
המקור האלוהיסטי (ס"א, בלעז: Elohist – E) : נכתב ב-850 לפנה"ס לערך בממלכת ישראל.
המקור הדברימי (ס"ד, בלעז: Deuteronomist – D): נכתב ב-600 לפנה"ס לערך, בתקופת הרפורמה הדתית של יאשיהו, בירושלים.
המקור הכהני (ס"כ, בלעז: Priestly – P) : נכתב ב-500 לפנה"ס לערך, על ידי כהנים בגלות בבל.
תהליך האיסוף של ספרי התנ"ך היה הדרגתי ונמשך מאות שנים.
יש ספרים שנזכרים בתנ"ך אך לא הוכנסו אליו, לדוגמה - ספר הישר, ספר מלחמות ה' ועוד.
זרז לחתימת התנ"ך היא העובדה שבין השנים 300 לפני הספירה עד 150 לספירה, נכתבו ספרים חיצוניים כיתתים שיצאו כנגד היהדות הפרושית וההלכה המקובלת (כמו קריאת תיגר בספר היובלים על הלוח העברי והחלפתו בלוח השנה במגילות קומראן).
באותה עת חתמו הפרושים את הקאנון, וכללו בו גם ספרים מקובלים שקדושתם הייתה נתונה במחלוקת, בהם מגילות קהלת, שיר השירים ואסתר.
מחקרים חדשים המתבססים על ממצאים ארכאולוגיים ואחרים, מונים כי הצעדים של יצירת מהדורה קאנונית של התנ"ך החלו בתקופה החשמונאית במאות השנייה והראשונה לפני הספירה (באופן ספציפי בימי יוחנן הורקנוס) כתוצאה ממדיניות רשמית של השושלת החשמונאית ליצירת זהות לאומית שכללה בין השאר כפייה של לימוד השפה העברית שנשכחה מזה מאות שנים.
הספרים שלא נכללו בקאנון נקראים ספרים חיצוניים.
חלקם בעלי אופי כיתתי כמו ספר היובלים, מלחמת בני אור בבני חושך, חזון עזרא ועוד, וחלקם בעלי אופי הקרוב ברוחו ליהדות הפרושית, כמו ספר משלי בן סירא.
בעבר היו ספרי התנ"ך העברי מחולקים ל-22 ספרים.
כך אנו מוצאים בכתביהם של יוסף בן מתתיהו (העדות המוקדמת ביותר לכך שרק 22 ספרים נחשבו ספרי קודש) ואוריגנס (שצירפו את רות לשופטים, ואת איכה לירמיה).
על-פי המסורת היהודית מתקופת התלמוד והמדרשים, מקורות הסמוכים לתקופת הקאנוניזציה של התנ"ך, התנ"ך כולל 24 ספרים בשלוש חטיבות: תורה, נביאים וכתובים וכך מובא גם בחלוקת התנ"ך לפי סדרים.
רק במאה הרביעית לספירה הירונימוס מביא את שני המספרים ומסביר את ההבדל ביניהם.
בחלוקה נוצרית מאוחרת יותר, חולקו ארבעה ספרים לשניים – ספר שמואל (א'-ב'), ספר מלכים (א'-ב'), ספר דברי הימים (א'-ב') וספר עזרא (עזרא-נחמיה) – והתקבלו 28 ספרים.
סדר הספרים ושמותם שונים בתרגום השבעים מאלו שבנוסח המסורה.
שמות הספרים על פי תרגום השבעים עברו לתרגומים הלטיניים, ומשם ללשונות המערב.
בתנ"ך 929 פרקים על פי החלוקה הנוצרית, שהיא החלוקה הנפוצה בימינו גם בקרב יהודים.
על פי החלוקה היהודית המסורתית, בתנ"ך 447 פרקים המכונים "סדרים".
הטקסט המקראי מחולק גם לפרשיות וזאת החלוקה היחידה המופיעה בספרי תורה, בנוסף התנ"ך מחולק לפסוקים.
חמשת הספרים הראשונים מכונים תורה (מלשון 'הוראה') או חמשת חומשי תורה.
בלשון חז"ל מופיע אף הכינוי הארמי אורייתא.
הכינויים הרווחים בעולם הנוצרי הם וריאציות של המונח היווני Πεντάτευχος (Pentateukhos), שפירושו "חמשת הספרים".
שמות הספרים ניתנו לפי אחת מן המילים המופיעות בפסוק הראשון של הספר ("'בראשית ברא", "ואלה שמות", "ויקרא אל משה", "וידבר ה' אל משה במדבר", "אלה הדברים").
לספרים גם כינוי שהוצמד להם בספרות חז"ל, וכינוי לטיני, והם ניתנו על פי תוכנו של הספר.
להלן רשימה של ספרי התורה עם הקיצור המקובל בסוגריים, לאחריהם מופיע הכינוי הנוסף, וכינויים הלטיני.
(דב')(ספר הישר)(ספר הגאולה)(תורת כהנים)(חומש הפקודים) (משנה תורה)[Genesis "בריאה"]
את ספרי התורה מקובל במסורת היהודית לחלק גם לפרשיות שבועיות הנקראות בבית הכנסת כדי להשלים את קריאת כל ספרי התורה מדי שנה, בשמחת תורה.
ספרי הנביאים מכילים שמונה ספרים: ארבעה ספרי נביאים ראשונים וארבעה ספרי נביאים אחרונים.
בתלמוד מובאת ברייתא לפיה סדר ספרי הנביאים האחרונים והכתובים הוא: ירמיהו, יחזקאל, ישעיהו, תרי עשר, רות, תהלים, איוב, משלי, קהלת, שיר השירים, איכה, דניאל, אסתר, עזרא ודברי הימים.
סדר זה שונה מהמקובל כיום, וחכמי התלמוד ביארו שהוא משלב שיקול נושאי בסידור ההיסטורי-כרונולוגי: "סמכינן חורבנא לחורבנא ונחמתא לנחמתא".
עורך הברייתא סידר את ישעיהו רק אחרי ירמיהו ויחזקאל, מפני שספר מלכים מסתיים בתיאור חורבן ירושלים, וכך ירמיהו, שרובו נבואות על החורבן, מסודר אחריו, יחזקאל, שבראשיתו אף הוא מכיל נבואות על החורבן, מסודר אחריו, וישעיהו, שרובו נבואות נחמה, מסודר אחרי ספר יחזקאל, שבסופו מכיל אף הוא נבואות נחמה.
שיקול עריכה אחר, המוזכר בתלמוד, הוא איחוד תרי עשר ספרי הנבואה הקצרים לספר אחד, חרף הפערים בזמנים בהם התנבאו.
ספרים היסטוריוגרפיים בעיקרם, הידועים גם כנביאים ראשונים:
8. שמואל (מחולקים ל: שמואל א', שמואל ב'; מכונים בקיצור ש"א, ש"ב; או: שמ"א, שמ"ב)
9. מלכים (מחולקים ל: מלכים א', מלכים ב'; מכונים בקיצור מ"א, מ"ב; או: מל"א, מל"ב)ספרי נבואה, הידועים גם כנביאים אחרונים:
13. תרי עשר, המכילים שנים עשר ספרי-נבואה קצרים יחסית, שאוגדו יחדיו לספר אחד לפי הסדר הבא:
ספרי הכתובים מכילים אחד עשר ספרים:
שלושת ספרי אמ"ת (ראשי תיבות בסדר הפוך של שמות הספרים):
23. עזרא (מחולק לשניים - עזרא ונחמיה; מכונים בקיצור עז' ונח', מכונים יחד עו"נ)
24. דברי הימים (מחולקים ל: דברי הימים א', דברי הימים ב'; מכונים בקיצור דה"א, דה"ב)
הרובד הלשוני של השפה העברית שבו נכתב התנ"ך נקרא "עברית מקראית", "עברית תנ"כית" או "לשון המקרא".
באתרים ארכאולוגיים ברחבי ארץ ישראל התגלו מספר ממצאים אפיגרפיים מהמחצית הראשונה של האלף הראשון לפני הספירה, הכתובים בניב זה, ולפיכך הוא הצורה המתועדת הקדומה ביותר של השפה העברית.
נוהגים לחלק את העברית המקראית לשתי תקופות עיקריות: העברית המקראית הרגילה, והעברית המקראית המאוחרת, שבה נכתבו ספרי המקרא של תקופת גלות בבל ואחריה, כגון ספר זכריה, מלאכי, ספר עזרא, נחמיה, מגילת אסתר ודברי הימים.
באוצר המילים המצוי במקרא ניתן למנות כ-8,000 מילים מילוניות.
מילים רבות בתנ"ך הן מילים יחידאיות שמשמעותן לא ידועה בבירור.
הטקסט המקראי הקיים מורכב מבחינה לשונית ממספר רבדים:
אמות הקריאה שנוספו כנראה בשלב מאוחר יותר
הטעמים, שחוברו לראשונה במאה השמינית לספירה על ידי אנשי המסורה, לצורך שימור מסורת קריאה שהועברה לפני כן בעל פה.
בנוסף להן קיימים תעתיקים של שמות עבריים לאותיות יווניות בתרגום השבעים ומסורות הקריאה בתורה של העדות היהודיות השונות.
מסורות הקריאה בתורה כפי שהן מוכרות לנו שונות זו מזו במימוש הפונטי של העיצורים והתנועות, וכולן מראות שוני משמעותי ממסורת הקריאה המתועדת באמצעות הניקוד הטברני (אף כי הניקוד הטברני התקבל בסופו של דבר בשפה הכתובה).
ספרי התנ"ך, בשל כך שהם כלולים גם בביבליה הנוצרית, זכו לתרגום למאות שפות, ובשפות רבות תורגמו במספר גרסאות.
נכון לסוף 1995 תורגמה הביבליה ל-349 שפות.
בשפות אחדות תרגום התנ"ך היה היצירה הכתובה הראשונה באותה שפה, ולכן היה צורך לעיתים להמציא שיטת כתיבה או אפילו להמציא אלפבית לשם כך.
לתרגומים הייתה פעמים רבות משמעות תאולוגית רבה, במתן האפשרות לעמים נוספים או לקבוצות נוספות לגשת אל הטקסט ללא תיווך.
כך, למשל, התרגום ללשונות הדבורות בפי עמי אירופה, בייחוד גרמנית ואנגלית, היה מרכיב חשוב ברפורמציה הפרוטסטנטית.
תרגום השבעים – תרגום יהודי ליוונית שהוכן עבור יהודי אלכסנדריה במאה ה-3 לפני הספירה.
שמו של התרגום קשור למסורת על תולדות כתיבתו בידי שבעים ושניים זקנים.
תרגום זה נעשה מנוסח עתיק שאיננו קיים עוד ושונה במידה רבה מנוסח המסורה.
תרגום אונקלוס – התרגום העיקרי של התורה לארמית, המיוחס בתלמוד הבבלי לאוּנקֶלוּס הַגֵּר.
התרגום נעשה, כנראה, בארץ ישראל בתחילת המאה ה-2, והוא נערך סופית בבבל.
במהדורות מסורתיות של המקרא מופיע תרגום זה לצד הטקסט העברי, והוא נקרא מדי שבוע כחלק מתקנת "שניים מקרא ואחד תרגום".
תרגום אונקלוס קיים רק לחמישה חומשי התורה, ואילו התרגום הארמי הנדפס לצד הנביאים הוא "תרגום יונתן".
הוולגטה – תרגום ללטינית שנערך על ידי אב הכנסייה הירונימוס במאה הרביעית.
הוולגטה הוכרה על ידי הכנסייה הקתולית בשנת 1546 כנוסח המוסמך של כתבי הקודש, אם כי מאז אמצע המאה ה-20 הועדפו מהדורות שתורגמו היישר מן המקור.
תרגום המלך ג'יימס – תרגום לאנגלית שיזם המלך ג'יימס הראשון במאה השש עשרה.
תרגום זה נחשב לתרגום הקלאסי של המקרא לשפה האנגלית ולמסמך מכונן בה.
תרגום מרטין לותר – תרגום לגרמנית מהמאה השש עשרה.
תרגום זה הוריד את התנ"ך משפה המובנת רק לאליטה של הכמרים והמלומדים, להמון העם.
בעקבות מרטין לותר תורגם המקרא לשפות נוספות רבות.
עדי הנוסח של ספרי המקרא הם כתבי היד של המקרא ששרדו בידינו, ואשר בעזרתם ניתן ללמוד על הנוסחים השונים של ספרי המקרא בתקופות עבר.
עדי הנוסח שקיימים בידינו מורכבים מקטעי מגילות ופפירוסים החל מהמאה השלישית לפני הספירה ואילך, וממצחפים ומכתבי יד לאורך כל תקופת ימי הביניים.
חלק מעדי הנוסח הם בעברית, וחלקם הם תרגומים עתיקים ליוונית, סורית, ארמית ועוד.
עדי נוסח מפורסמים מהעת העתיקה:
מגילות מדבר יהודה (קומראן, מצדה, מערות מורבעת, נחל חבר)
תרגום השבעים (כפי שהשתמר בכתבי יד A B S)
עדי נוסח מפורסמים מימי הביניים:
מצחפים של בעלי המסורה מהמאות 10–11 (כתר ארם צובא, כתב יד לנינגרד, כתב יד ששון, כתב יד קהיר, ועוד)
מהדורות התנ"ך (רובן כחלק ממהדורות הביבליה הנוצריות) שהחלו לצאת לאור עם המצאת הדפוס הושתתו על כתבי יד שונים שהיו בפני המדפיסים, ומלבד הטעויות שהיו נחלת אותם כתבי יד, התווספו להם עוד טעויות רבות שנפלו בהדפסה.
כך נוצרו הבדלים רבים בין מהדורה לרעותה.